CELEX: C2004/273/67
Language: da
Date: 2004-11-06 00:00:00
Title: Sag T-337/04: Sag anlagt den 29. juli 2004 af Athanasios Pitsiorlas mod Rådet for Den Europæiske Union og Den Europæiske Centralbank

6.11.2004   
            
            
               DA
            
            
               Den Europæiske Unions Tidende
            
            
               C 273/35
            
         Sag anlagt den 29. juli 2004 af Athanasios Pitsiorlas mod Rådet for Den Europæiske Union og Den Europæiske Centralbank
   (Sag T-337/04)
   (2004/C 273/67)
   Processprog: græsk
   Ved De Europæiske Fællesskabers Ret i Første Instans er der den 29. juli 2004 anlagt sag mod Rådet for Den Europæiske Union og Den Europæiske Centralbank af Athanasios Pitsiorlas, Thessaloniki, (Grækenland), ved advokat Dimitrios Papafilippou.
   Sagsøgeren har nedlagt følgende påstande:
   
               —
            
            
               de to fællesskabsinstitutioner tilpligtes solidarisk og separat at betale sagsøgeren erstatning for lidt økonomisk tab, nemlig det beløb, som fremkommer efter en relevant beregning af vederlaget for den tilsvarende stilling ved ECB fra tidsrummet april 2001 indtil tre måneder efter Rettens dom, såfremt sagsøgeren gives medhold, og med fradrag af hans indtægt som advokat i den tilsvarende periode, og 90 000 EUR for ikke-økonomisk skade, samt tillæg af renter fra sagens anlæg
            
         
               —
            
            
               de to fællesskabsinstitutioner tilpligtes at betale sagens omkostninger
            
         Søgsmålsgrunde og væsentligste argumenter:
   Sagsøgeren har tidligere anlagt sag ved Retten i Første Instans (sag T-3/00) (1) med påstand om annullation af Rådets og den Europæiske Centralbanks afgørelse, hvorved sagsøgeren blev nægtet aktindsigt i »Basle/Nyborg — overenskomsten« om styrkelse af Det Europæiske moniterer samarbejde. Sagsøgeren gjorde gældende, at dette dokument var nødvendigt for, at han kunne fuldende sin doktorafhandling.
   I nærværende søgsmål har sagsøgeren gjort gældende, at Rådet og Den Europæiske Centralbanks afslag på at give ham aktindsigt var retsstridigt af de samme grunde, som han fremførte i det tidligere søgsmål. Han har desuden anført, at han på grund af afslaget ikke har været i stand til at fuldende sin doktorafhandling. Han har anført, at han såfremt han var i besiddelse af et doktorat i økonomisk og finansiel ret ville have kunnet opnå en ansættelse som advokat i en international institution eller sammenslutning. Han mener derfor, at han har lidt økonomisk tab, der består i forskellen mellem det vederlag, han ville have oppebåret ved en sådan stilling i tidsrummet fra april 2001 — hvor han ville have fuldendt sin doktorafhandling og opnået en sådan stilling — indtil tre måneder efter Retten i Første Instans i afsigelse af dommen, og hans tidligere og fremtidige løn i samme periode under hans arbejde som advokat i Grækenland. Sagsøgeren tilsigter således med sit søgsmål at opnå erstatning for økonomisk og ikke-økonomisk skade.
   
      (1)   EFT C 122 af 29.4.2000, s. 35.